Mauritio

Mauritio (, ) es un republica insular in le Oceano Indian, situate al est de Madagascar e del Reunion. Illo include un parte del archipelago del Mascarenas: un grande insula (le insula de Mauritio, 1 865 km²), Rodrigues (109 km²) e multe parve insulas (Agalega 26 km², Saint-Brandon 1.3 km²). Mauritio reclama anque le insulas Chagos, actualmente usate como un base militari anglo-american.
Historia
Non habitate al momento de su prime colonisation europee in 1505, Mauritio es celebre pro le dodo, ave incapabile de volar, que esseva endemic al insula ma deveniva extincte gratias al venition excessive. Post le advenimento del nederlandeses in 1598, Mauritio recipeva un unde de colonisation que includeva multe sclavos malgache e african continental. De 1715 a 1810, Mauritio esseva un colonia francese. Sub le nomine de Insula de Francia, Mauritio esseva le fulcro del ambitiones francese in le Indias Oriental e deveniva un base naval de prime importantia. Le cultivation de canna de sucro cresceva anque. Post 1810, Mauritio passava sub le domination britannic. On aboliva sclavitude in 1835, ma introduceva un nove unde de hilotas indian pro laborar le agros a canna; lor descendentes constitue ora 68% del population mauritian.
Population
Le population de Mauritio reflecte su historia diverse. Un lingua creol a base lexic francese es le lingua commun del mauritianos; le francese es le lingua vehicular preferite del majorite (verso 73% de mauritianos son francophone plen o partialLa Francophonie dans le Monde 2006-2007. Nathan, Paris, 2007, p. 17; accessibile hic  ). In mesme tempore, le anglese es le lingua administrative e legal, e le systema legal e parlamentari de Mauritio es principalmente britannic. Indo-mauritianos forma le grande majoritate del population, ma «creolos» (personas de descendentia african e mixte) son un minoritate importante. Sino-mauritianos (3%) e franco-mauritianos (2%) ha un forte implantation in le vita economic. 
Religiones
Mauritio es le tertie pais del mundo per proportion de population hindu, post Nepal e India. Christianitate, islam e buddhismo son le altere religiones ben implantate in le pais.
Politica
Independente depois 1968, Mauritio deveniva un republica in 1992. Su systema politic pluralista, democratic e stabile valeva le prime placia pro bon governamento in Africa secundo le Indice Ibrahim.Le "top 10" son Mauritio, Capo Verde, le Seychelles, Botswana, Africa del Sud, Namibia, Ghana, Tunisia, Lesotho, e São Tomé e Príncipe.    De plus, Mauritio es un del statos le plus prospere e disveloppate in Africa. Mauritio es un stato membro del Organisation International del Francophonia, del Commonwealth de Nationes, del Union African, del ONU, e de altere organisationes international.
Economia
Le production de sucro continua esser un sector economic principal, ma tourismo, servicios e industria cresce in importantia. Le motto del republica, Stella Clavisque Maris Indici, refere al beltate non minus que al importantia strategic del insula de Mauritio.
Cocina
Le cocina mauritian se caracterisa per su fusion de influentias indian, francese e african. Le stilo de musica caracteristic de Mauritio es séga.
Personas celebre
J. M. G. Le Clézio, le prime laureato de un Premio Nobel mauritian, es un autor a nationalitates francese e mauritian.
Galeria


Categoria:Paises del mundo